《送曾公善赴定武》
宋代·吴则礼

关河落落孤鸿飞，燕然山南霜草齐。
边笳戍角自悲壮，千里不闻边马嘶。
刁斗夜急虎帐静，皎皎陇月临牙旗。
辕门柳色压毳幕，铁甲十万真熊罴。
少年公子身许国，请佐帷幄辞龙墀。
屯云渐对白玉斝，密雪欲犯黄金羁。
晚风萧萧近易水，想见怀古当倾曦。
连城笙镛断羽檄，往往横槊多新诗。
双轮稍蹉隔前坂，转盼各在天一涯。
吴钩锦带岂足赠，寄声但有长相思。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。